મળતી માહિતી મુજબ, આજે અમદાવાદના ચાંદખેડા વિસ્તારમાં જૂની ચલણી નોટોને બદલવા માટે લોકો આવવાના છે, એવી અગાઉથી સ્પેશ્યલ ક્રાઇમ બ્રાન્ચને બાતમી મળી હતી. જેને પગલે ક્રાઇમ બ્રાન્ચ અને ચાંદખેડા પોલીસે સંયુક્ત કામગીરી અપનાવી વોચ ગોઠવી હતી. દરમિયાન ચાંદખેડા હાઇવે મોલ પાસે એક કારમાં એક મહિલા અને ત્રણ પુરૂષોની શંકાસ્પદ હિલચાલને જોતા તુરત તેની અટકાયત કરી તપાસ હાથ ધરતા તેમની પાસેથી 99 લાખ 99 હજાર રૂપિયાની જૂની ચલણી નોટો તેમજ ત્રણ મોબાઇલ અને એક કાર મળી કુલ 1 કરોડ 2 લાખ 500 રૂપિયાનો મુદ્દામાલ મળી આવ્યો હતો. આ ચારેય વ્યક્તિઓની પૂછપરછ કરતા માલુમ થયું હતું કે, નોટો બદલવા માટે જ આ ચારેય ચાંદખેડા આવ્યા હતા. હાલમાં પોલીસે ચારેયની અટકાયત કરી આ મુદ્દે આઇટી વિભાગને જાણ કરી છે.